
Δελτίο Τύπου
11 Ιουνίου 2010
Le Mans 24 Hours – BMW Art Car

Jeff Koons: «Η Νίκη είναι η Σημαντικότερη Αισθητική»
Le Mans. Φέτος η BMW συμμετέχει στον 24ωρο αγώνα του Le Mans με ένα Art Car για πέμπτη φορά. Αυτά τα τετράτροχα έργα τέχνης εντυπωσίασαν για πρώτη φορά με τη σχεδιαστική δύναμη και το σπορ στυλ τους τη δεκαετία του 1970, με τη μορφή μιας BMW 320i Group 5 φιλοτεχνημένης από τον Roy Lichtenstein (ΗΠΑ) που τερμάτισε στην ένατη θέση το έτος1977. 

Δύο χρόνια αργότερα, μία BMW M1 ζωγραφισμένη από τον Andy Warhol (ΗΠΑ) ήρθε έκτη στη γενική κατάταξη, ώς το καλύτερο αποτέλεσμα για BMW Art Car στο “Circuit de la Sarthe” μέχρι σήμερα.
Η BMW M3 GT2 με το Νο 79 θα διαγωνιστεί στην κατηγορία LM GT2 του φετινού κλασικού αγώνα αντοχής. Η Team BMW Motorsport στοχεύει σε ένα καλό αποτέλεσμα σ’ αυτή την πολύ ανταγωνιστική  κατηγορία.

Για τον Jeff Koons, όμως, δεν είναι αρκετό ένα αυτοκίνητο το οποίο φέρει την αισθητική σφραγίδα του καλλιτέχνη να εντυπωσιάζει απλά τους οπαδούς με τα μοναδικά του χρώματα. Ευελπιστεί οι οδηγοί Dirk Werner (DE), Dirk Müller (DE) και Andy Priaulx (GB) να μπορέσουν να συνδυάζουν την εμφάνιση με μία πολύ καλή κατάταξη του Art Car στην κατηγορία GT2.  «Η σχεδίασή μου έπρεπε να απεικονίζει την ενέργεια της BMW M3 GT2. Πιστεύω ότι είναι πραγματικά εκπληκτικό να δουλεύεις πάνω σε ένα αυτοκίνητο που μπορεί να κερδίσει. Η νίκη είναι η πιο σημαντική αισθητική».

Ο Koons θεωρεί μεγάλη τιμή το ότι διαδέχεται τον Andy Warhol του οποίου το Art Car πριν από 31 χρόνια ήταν το τελευταίο που αγωνίστηκε στο Le Mans 24 Hours και προσθέτει: «Είναι τρομερή αίσθηση να ξέρω ότι το 1979 Art Car του Andy Warhol ήταν το τελευταίο που αγωνίστηκε και ότι το δικό μου θα είναι το επόμενο».

Ο Jeff Koons έχει ανακοινώσει ότι θα προσφέρει την αμοιβή του από τη BMW (δύο αυτοκίνητα BMW της επιλογής του) για τη δημιουργία του Art Car στο Διεθνές Κέντρο για τα Χαμένα Παιδιά και τα Παιδιά-Θύματα Εκμετάλλευσης (ICMEC). Οι Jeff και Justine Koons ανακοίνωσαν ότι εάν το BMW Art Car κερδίσει στο Le Mans στην κατηγορία του, θα διπλασιάσουν το ποσό της δωρεάς.

Οι τρεις οδηγοί του 17ου BMW Art Car είναι εξίσου περήφανοι που θα οδηγήσουν το αυτοκίνητο στο Le Mans. «Προφανώς είναι σπάνιο κατά τη διάρκεια της καριέρας σου ως αγωνιστικός οδηγός να έχεις την ευκαιρία να τρέξεις με ένα έργο τέχνης» σχολιάζει ο Werner. «Είμαι περήφανος που έχω τη δυνατότητα να οδηγήσω το BMW M3 GT2 Art Car». Το ίδιο ισχύει και για τον Müller, ο οποίος δηλώνει κατενθουσιασμένος με τη σχεδίαση του αυτοκινήτου: «Όταν είδα για πρώτη φορά το ολοκληρωμένο Art Car μου κόπηκε η ανάσα. Είναι απλά συναρπαστικό. Θέλεις να το οδηγήσεις προσεκτικά για να μην το γρατζουνίσεις. Αλλά δεν είναι αυτός ο λόγος που βρισκόμαστε εδώ. Θα κάνουμε τα πάντα για να φέρουμε ένα καλό αποτέλεσμα με αυτό το υπέροχο αυτοκίνητο. 

Ο τρεις φορές παγκόσμιος πρωταθλητής στα αυτοκίνητα τουρισμού Priaulx συμφωνεί: «Αυτό το Art Car είναι σίγουρα το πιο εντυπωσιακό αυτοκίνητο που έχω οδηγήσει ποτέ. Τώρα πρέπει να φροντίσουμε να δημιουργήσουμε ανάλογο σάλο στην πίστα». Εκτός από το BMW Art Car, η Team BMW Motorsport τρέχει και με μία δεύτερη BMW M3 GT2 στο Le Mans. Το αυτοκίνητο με τον αριθμό 78 θα οδηγήσουν οι Jörg Müller (DE), Augusto Farfus (BR) και Uwe Alzen (DE).

Πρόγραμμα για το Le Mans 24 Hours.

9 Ιουνίου 2010

16:00-20:00
Ελεύθερες δοκιμές

9 Ιουνίου 2010

22:00-00:00
Κατατακτήριες δοκιμές 1

10 Ιουνίου 2010
19:00-21:00
Κατατακτήριες δοκιμές 2

10 Ιουνίου 2010
22:00-00:00
Κατατακτήριες δοκιμές 3

12 Ιουνίου 2010
9:00-9:45
Προθέρμανση


12 Ιουνίου 2010
15:00

Έναρξη 24ωρου αγώνα

13 Ιουνίου 2010
15:00

Λήξη 24ωρου αγώνα
-Τέλος Δελτίου Τύπου-
Το BMW Group
Το BMW Group είναι από τους πιο επιτυχημένους κατασκευαστές αυτοκινήτων και μοτοσικλετών σε όλο τον κόσμο με τις μάρκες BMW, MINI και Rolls-Royce. Σαν μία παγκόσμια εταιρία, το BMW Group λειτουργεί 24 μονάδες παραγωγής σε 13 χώρες και έχει ένα παγκόσμιο δίκτυο πωλήσεων σε περισσότερες από 140 χώρες.

Το οικονομικό έτος 2009, το BMW Group πούλησε περισσότερα από 1.29 εκατομμύρια αυτοκίνητα και πάνω από 87,000 μοτοσικλέτες. Τα κέρδη προ φόρων για το 2009 ανήλθαν στα 413 εκατομμύρια Ευρώ, ενώ τα έσοδα ανήλθαν στα 50.68 δις Ευρώ. Στις 31 Δεκεμβρίου 2009, η εταιρία είχε παγκόσμιο έμψυχο δυναμικό περίπου 96.000 ατόμων.

Η επιτυχία του BMW Group ανέκαθεν βασιζόταν στη μακροπρόθεσμη συλλογιστική και υπεύθυνη δράση. Ως εκ τούτου, η εταιρία έχει εδραιώσει την οικολογική και κοινωνική βιωσιμότητα σε όλη την αλυσίδα αξιών, ολοκληρωμένη προϊοντική ευθύνη και μία σαφή δέσμευση για τη διατήρηση των φυσικών πόρων, στο πλαίσιο της στρατηγικής της.  Σαν επιστέγασμα των προσπαθειών του, το BMW Group κατέχει την πρώτη θέση στη βιομηχανία, στους Δείκτες Βιωσιμότητας Dow Jones τα πέντε τελευταία χρόνια.
Διεύθυνση Εταιρικής Επικοινωνίας BMW Group Hellas.
Νίκος Ταγκούλης, Διευθυντής Εταιρικής Επικοινωνίας.

Τηλέφωνο: +30 2109118150, Fax: +30 210 9118007

e-mail: nikos.tagoulis@bmw.gr 
Βιβή Δαλάκου, Βοηθός Διευθυντή Εταιρικής Επικοινωνίας.

Τηλέφωνο: +30 2109118151, Fax: +30 210 9118007

e-mail:  stavroula.dalakou@partner.bmw.gr

